**Henning Berg** (s. 1. syyskuuta 1969 Eidsvoll) on norjalainen jalkapallovalmentaja ja entinen puolustaja. Heinäkuusta 2023 lähtien hän on toiminut AIK:n päävalmentajana.

Pelaajaura
----------

Berg aloitti uransa Vålerengassa 1988. Pelattuaan 66 ottelua Vålerengan paidassa Berg siirtyi 1992 Lillestrømiin. Berg jätti Norjan kentät 1993 ja siirtyi Englantiin ja Blackburn Roversiin. Blackburnissa Berg voitti Englannin Valioliigan kaudella 1994/95. Berg pelasi Blackburnissa 169 ottelua ennen siirtoaan Manchester Unitediin 1997. 

Manchester Unitedissa Berg pääsi juhlimaan voittoja niin Englannissa kuin Euroopan kentilläkin. Berg oli mukana juhlimassa joukkueen triplamestaruutta kaudella 1998–1999, kun United voitti Englannin Valioliigan, FA Cupin sekä Mestarien liigan. Berg palasi Blackburniin 2000 lainalle ja seuraavana vuonna siirtyi takaisin varsinaisella sopimuksella. 

Berg päätti uransa skottiseura Glasgow Rangersissa kaudella 2003–2004 Skotlannin Valioliigan kakkossijaan.

### Maajoukkueura

Norjan maajoukkueessa Berg pelasi sata A-maaottelua ja ylsi tuohon saavutukseen kaikkien aikojen toisena norjalaismiehenä. Maaottelumaaleja hän teki yhdeksän. Hän oli mukana MM-kisoissa 1994, 1998 ja EM-kisoissa 2000.

### Meriitit pelaajana

* Englannin Valioliigan mestaruudet: 3 (1995, 1997, 1999)
* FA Cupin voitot: 1 (1999)
* Intercontinental Cupin voitto: 1 (1999)
* Mestarien liigan voitto: 1 (1999)
* Community Shieldin voitto: 1 (1997)

Ura valmentajana
----------------

Henning Berg aloitti valmennusuransa 2005 oslolaisen FC Lynin päävalmentajana. 
Ensimmäisellä valmennuskaudellaan Berg johdatti FC Lynin Tippeligaenin kolmanneksi. Kaudella 2006 seura sijoittui seitsemänneksi.
Bergin valmennusaikana, kesällä 2006, FC Lyn myi John Obi Mikelin Chelseaan 16 miljoonalla punnalla, mikä on Norjan liigan suurin siirtosumma koskaan.

Syyskuussa 2008 Berg allekirjoitti sopimuksen Lillestrøm SK:n kanssa. Hän siirtyy seuran peräsimeen Tippeligaen-kauden 2008 jälkeen.  Tilanne kuitenkin muuttui ja Berg siirtyi uuteen seuraansa jo lokakuun lopulla.  Hän luotsasi seuran voittoon kauden viimeisessä ottelussa Rosenborgia vastaan. Berg ei kuitenkaan onnistunut tulevilla kausilla nostamaan LSK:ta Tippeligaenin kärkikahinoihin, vaan joukkue sijoittui 2010 parhaimmillaan kymmenneksi. Hän sai potkut lokakuun lopulla 2011 LSK:n majaillessa sijalla 12. 

Marraskuun 2012 alussa Berg palasi valmennustehtäviin Englannin Mestaruussarjassa pelaavan Blackburn Roversin uutena päävalmentajana.  Bergin urakka Roversissa jäi varsin lyhyeksi, sillä hän sai potkut jo joulukuun lopussa 2012. Norjalaisen johdolla Rovers voitti vain yhden 10 pelaamastaan ottelusta ja putosi Mestaruussarjassa sijalle 17. 

Tammikuun alussa 2014 Berg aloitti Puolan pääsarjassa pelaavan Legia Varsovan päävalmentajana 2,5-vuotisella sopimuksella.  Bergin johdolla Legia voitti toisen perättäisen Puolan mestaruuden.  Kaudella 2014/15 Berg johdatti Legian Puolan cupin mestariksi voittamalla finaalissa KKS Lech Poznańin 2–1.  Liigassa seura hävisi mestaruuden Lech Poznańille pisteellä. Seura menestyi Bergin johdolla hyvin myös eurokentille ja eteni kaudella 2014/15 Eurooppa-liigassa lohkovaiheesta jatkoon, mutta putosi pudotuspelien avauskierroksella AFC Ajaxia vastaan. Lokakuussa 2015 Berg sai potkut seurasta. Huonon alkukauden myötä ero liigan kärkeen oli kasvanut 10 pisteeseen. 

Toukokuussa 2016 Berg allekirjoitti kaksivuotisen sopimuksen Unkarin liigassa pelaavan Videotonin kanssa. Bergin johdolla Videoton pelasi hyvän kauden liigassa ja hävisi mestaruuden Honvédille vain kolmen pisteen erolla. Hyvästä kaudesta huolimatta seurajohto purki Bergin sopimuksen kauden jälkeen.

Heinäkuussa 2018 Bergistä tuli Norjan liigan häntäpäähän juuttuneen Stabækin päävalmentaja. Bergin johdolla Stabæk säilytti liigapaikkansa putoamiskarsintojen kautta. Kesäkuussa 2019 Berg jätti seuran ja siirtyi kyproslaisen AC Omonian päävalmentajaksi. Berg luotsasi seuran Kyproksen mestariksi kaudella 2020/21. Hän johdatti joukkueen myös Eurooppa-liigan lohkovaiheeseen. Bergin valmennusmetodit ja nuorten pelaajien kehittäminen saivat huomiota osakseen Omoniassa. Lopulta tulokset eivät kuitenkaan seurajohdolle riittäneet, vaan hän sai potkut helmikussa 2022.

Kesäkuussa 2022 Berg jatkoi uraansa Kyproksella Pafosin päävalmentajana. Bergin johdolla Pafos aloitti kautensa vahvasti ja pelasi syyskaudella 13 ottelua ilman tappioita. MM-kisatauon jälkeen peliesitykset heikentyivät ja lopulta Berg sai seitsemän ottelun voitottoman putken jälkeen potkut huhtikuussa 2023.

Heinäkuussa 2023 Bergistä tuli Allsvenskanin putoamiskamppailuun vajonneen AIK:n päävalmentaja.

### Meriitit valmentajana

* Puolan mestaruus: 2014
	+ Hopeaa: 2015
* Puolan cup: 2015
* Tippeligaenin kolmas sija: 2005

Lähteet
-------

1. ↑  Norway - Record International Players  3.12.2015. RSSSF. Viitattu 8.8.2018. (englanniksi)
2. ↑  Norge Menn Senior A - Toppscorer, gule og røde kort Norges Fotballforbund. Viitattu 8.8.2018. (norjaksi)
3. ↑  - Jeg er trener ut sesongen
4. ↑  Henning Berg tar over
5. ↑  Berg fikk sparken av et enstemmig styre
6. ↑  Henning Berg to be unveiled as Blackburn boss on Thursday
7. ↑  Henning Berg: Blackburn Rovers sack manager after 57 days
8. ↑  Henning Berg trenerem Legii Warszawa
9. ↑  Le Legia Varsovie champion
10. ↑  Puchar Polski 2014/2015
11. ↑  Ex-Manchester United defender Henning Berg sacked as Legia Warsaw manager
12. ↑  Henning Berg er klar for ny klubb
13. ↑  NBI Team by Team End of Season Review
14. ↑  Henning Berg leaves Videoton Football Club
15. ↑  HENNING BERG NY STABÆK-TRENER
16. ↑  Νέος προπονητής ο κ. Henning Berg!
17. ↑  Ομόνοια: Η κληρονομιά του Μπεργκ και το ιδανικό σενάριο για τον επόμενο
18. ↑  Omonia sack Henning Berg
19. ↑  HENNING BERG JOINS PAFOS FC AS NEW HEAD COACH
20. ↑  Πάφος FC: Επίσημα τέλος ο Μπεργκ!
21. ↑  Henning Berg ny chefstränare för AIK Fotbolls herrlag


|  |  |  |
| --- | --- | --- |
| Edeltäjä:**Hans Knutsen&Espen Olafsen** | **FC Lyn Oslon päävalmentajana**2005–10/2008 | Seuraaja:**Kent Bergersen** |

|  |  |  |
| --- | --- | --- |
| Edeltäjä:**Erland Johnsen** | **Lillestrøm SK:n päävalmentajana**10/2008–10/2011 | Seuraaja:**Petter Belsvik** |

|  |  |  |
| --- | --- | --- |
| Edeltäjä:**Steve Kean** | **Blackburn Roversin päävalmentajana**11–12/2012 | Seuraaja:**Michael Appleton** |

|  |  |  |
| --- | --- | --- |
| Edeltäjä:**Jan Urban** | **Legia Varsovan päävalmentajana**1/2014–10/2015 | Seuraaja:**Stanislav Tšertšesov** |

|  |  |  |
| --- | --- | --- |
| Edeltäjä:**Ferenc Horváth** | **Videotonin päävalmentajana**2016–2017 | Seuraaja:**Marko Nikolić** |

|  |  |  |
| --- | --- | --- |
| Edeltäjä:**Antoni Ordinas** | **Stabækin päävalmentajana**7/2018–6/2019 | Seuraaja:**Jan Jönsson** |

|  |  |  |
| --- | --- | --- |
| Edeltäjä:**Andreas Brännström** | **AIK:n päävalmentajana**7/2023– | Seuraaja:**–** |

Norjan joukkue – Jalkapallon MM-kilpailut 1994
1 Thorstvedt |
2 Halle |
3 Johnsen |
4 Bratseth |
5 Bjørnebye |
6 Flo |
7 Mykland |
8 Leonhardsen |
9 Fjørtoft |
10 Rekdal |
11 Jakobsen |
12 Grodås |
13 By Rise |
14 Nilsen |
15 Løken |
16 Sørloth |
17 Eggen |
18 Håland |
19 Strand |
20 Berg |
21 Rushfeldt |
22 Bohinen |
Valmentaja Olsen

Norjan joukkue – Jalkapallon MM-kilpailut 1998
1 Grodås |
2 Halle |
3 Johnsen |
4 Berg |
5 Bjørnebye |
6 Solbakken |
7 Mykland |
8 Leonhardsen |
9 T. Flo |
10 Rekdal |
11 Jakobsen |
12 Myhre |
13 Baardsen |
14 Heggem |
15 Eggen |
16 J. Flo |
17 H. Flo |
18 Østenstad |
19 Hoftun |
20 Solskjær |
21 Riseth |
22 Strand |
Valmentaja Olsen

Norjan joukkue – Jalkapallon EM-kilpailut 2000
1 Myhre |
2 Bergdølmo |
3 Bragstad |
4 Berg |
5 Andersen |
6 Strand |
7 Mykland |
8 Solbakken |
9 Flo |
10 Rekdal |
11 Skammelsrud |
12 Olsen |
13 M. Bakke |
14 Heggem |
15 Riise |
16 Eggen |
17 Carew |
18 Iversen |
19 E. Bakke |
20 Solskjær |
21 Riseth |
22 Bjørnebye |
Valmentaja Semb



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Puola

 |

 |